מצודת עמאן

261x261 פיקסלים
מצודת עמאן (בערבית: جبل القلعة – ג'בל אלקלעה, "הר המצודה") או מצודת רבת עמון היא אתר ארכאולוגי שנמצא במרכז העיר עמאן (רבת עמון), בירת ממלכת ירדן. הגבעה, שעליה נמצאת המצודה, היא אחת משבע הגבעות המקוריות שהרכיבו את העיר רבת עמון.

רוב המבנים שעדיין קיימים באתר הם מהתקופות הרומית, הביזנטית והאומאית. המוזיאון לארכאולוגיה של ירדן נבנה על הגבעה ב-1951. למרות שחומות המצודה תוחמות את לב האתר, תקופות הכיבוש הקדומות כיסו שטחים נרחבים יותר מהחומות. לכן קיים פוטנציאל ארכאולוגי גדול באזור המצודה, כמו גם באדמות שמסביב, וברחבי עמאן. ארכאולוגים עבדו באתר מאז שנות ה-20, כולל צוותים איטלקיים, בריטיים, צרפתיים, ספרדיים וירדניים. למרות משלחות החפירה הרבות, חלק גדול מהמצודה עדיין לא נחפר ונחקר.

== היסטוריה ==
בחפירות במצודה נמצאו סימני התיישבות אנושית, קבר ובתוכו חותמות חרס וחרפושיות, מתקופת הברונזה התיכונה (1650–1550 לפנה"ס).
[[כתובת מצודת רבת עמון העמונית]]
בתקופת הברזל שימש התל של המצודה כבירת בני עמון, אשר נודעה כ"רבה" או "רבת עמון". כתובת מצודת רבת עמון העמונית נכתבה בתקופה זאת.מקדש הרקולס|266x266 פיקסלים]]בתקופה ההלניסטית לא חלו כמעט שינויים במבנים בגבעה, אבל כלי חרס מספקים עדות לכך שהתל היה בשימוש באותה תקופה. האתר הפך לרומי בסביבות שנת 30 לפנה"ס, ועבר לשלטון מוסלמי בשנת 661 לספירה.אולם הכניסה של [[ארמון אומיה|267x267 פיקסלים]]המצודה ירדה מחשיבותה במהלך השלטון האיובי במאה ה-13, למרות זאת, בתקופה זו נוסף לאתר מגדל שמירה. מאותה תקופה ועד שנת 1878 המצודה הייתה בדעיכה מתמשכת. בשנת 1878 המצודה נחרבה לגמרי והייתה מיושבת רק על ידי נוודים. למרות החורבן של המקום, מצודת עמאן עדיין נחשבת כאחד המקומות העתיקים ביותר עולם שמיושבים ברציפות .

== מבנים במצודה ==
* מקדש הרקולס
* הכנסייה הביזנטית
* ארמון אומיה, מסגד ובור מים
* מגדל השמירה האיובי

=== מקדש הרקולס ===

מקדש הרקולס נבנה בסביבות המאה ה-2 לספירה. חוקרי האתר מעריכים שבנייתו מעולם לא הסתיימה.

=== ארמון ומסגד אומיה ===

ארמון אומיה שימש כנראה כבניין מנהלי או כמעון של פקיד בח'ליפות אומיה. כיום הארמון חרב למעט אולם הכניסה ששוחזר.

המסגד במצודת עמאן הוא דוגמה למסגדים עתיקים שחיקו את אולם האפאדנה שבפרס, המאופיין ב"יער עמודים". מסגדים כאלה נמצאים בדרך כלל באיראן ובמסופוטמיה (עיראק).

== תיירות ==
בשנים 1996–1995, משרד התיירות והעתיקות של ירדן והסוכנות האמריקנית לפיתוח בין-לאומי, החלו בפרויקט לשימור ושיקום אתר המצודה לטובת תיירים והקהילה המקומית.

במצודת עמאן נמצא גם המוזיאון לארכאולוגיה של ירדן, בו נמצא אוסף של חפצים מהמצודה ומאתרים היסטוריים ירדניים אחרים.

== גלריה ==
===האתר===
<gallery>
קובץ:20100923 amman04.JPG|מפת האתר כיום
קובץ:13 Amman Citadel (38) (13251975433).jpg|דלת בזלת, אולי נבטית
קובץ:Amman Citadel 103.JPG|התיאטרון הרומי, הכיכר ההאשמית ואזור מרכז העיר במבט מגבעת המצודה
קובץ:جبل القلعة في عمان طريق وأعمدة.jpg|שרידי הכנסייה הביזנטית
קובץ:Amman Citadel gate 005.JPG|השער המזרחי המשוחזר של מסגד אומיה
קובץ:Amman Citadel Walls P1090568.JPG|חומות המצודה
</gallery>
===ממצאי האתר===
<gallery>
קובץ:Statues from Amman Citadle.jpg|שתי צלמיות עמוניות מהאתר, השמאלית נושאת את כתובת ירחעזר
קובץ:Roman Heads Archaeological Museum Amman Citadel Jordan0836.jpg|אוסף פסלים רומיים המוצגים במוזיאון לארכאולוגיה של ירדן
קובץ:Amman Nimphaeum Nymph 1.jpg|פסל ראש נימפה מהנימפאום ברבת עמון 
</gallery>

== קישורים חיצוניים ==

* [https://digital.csic.es/bitstream/10261/21316/1/1982%20A%20New%20Umayyad%20Palace.pdf מחקרים בהיסטוריה וארכאולוגיה של ירדן] - אנגלית
קטגוריה:תלים עתיקים
קטגוריה:ירדן: אתרים ארכאולוגיים
קטגוריה:עמאן: מבנים